kardosdrur/scandi-wiki huggingface dataset:
Danmark ved sommer-OL 1924

Danmark deltog i sommer-OL 1924 med 89 sportsudøvere, 77 mænd og 12 kvinder, der deltog i 13 sportsgrene. Danmark kom på en tolvteplads med to guld-, fem sølv- og to bronzemedaljer.

Medaljer

Medaljevindere

Deltagere

Atletik 

NR = National rekord, Q = Direkte kvalificeret, q = Kvalificeret som en af de bedste, der ikke er direkte kvalificeret

Boksning

Brydning

Fribrydning

Græskromersk brydning

Cykelsport

Landevejscykling

Banecykling

Placeringerne angivet er inden for heatet; Q = Kvalificeret, o = videre til opsamlingsheat

Skydesport

Referencer 

Lande ved sommer-OL 1924
1924
Antsirabe

Antsirabe er den tredje største by på Madagaskar med en befolkning på omtrent 183.000 mennesker. Byen er hovedstaden i Vakinankaratra-regionen. Antsirabe ligger omtrent 1.500 meter over havet, så klimaet er køligt i forhold til resten af landet.

Byen er endestationen for  toglinjen TA (Tananarive-Antsirabe). Linjen er blevet udvidet sydover mod Vinaninkarena, men udvidelsen bliver ikke brugt. Nationalvej 7 forbinder byen til Antananarivo i nord og Fianarantsoa og Toliara mod syd.

Industri
Antsirabe er hjemsted for  Tiko, en større producent af mælk og andre fødevareprodukter, bryggeriet Star Brasseries, tekstilfabrikken Cotona og kornproducenten Kobama.

Byer i Madagaskar
Happy Feet 2

Happy Feet 2 er en australsk- og amerikanskproduceret 3D computeranimeret, musicalfilm fra 2011, som er instrueret og skrevet af George Miller. Den blev produceret af Warner Bros., Village Roadshow Pictures, Kennedy Miller Mitchell samt Dr. D Studios og blev udgivet i Nordamerika 18. november 2011 og i Danmark 25. december 2011.

Filmen er en opfølger til George Millers film Happy Feet fra 2006, og er desuden dedikeret til mindet om Steve Irwin og Brittany Murphy.

Medvirkende

Referencer

Eksterne henvisninger 

 Officielt website hos Warner Bros.
 
 

Amerikanske film fra 2011
Animationsfilm fra USA
Film fra Australien
CIS

CIS eller cis har flere betydninger:
 cis (latin) - latin
 Cis-
 Cis-trans-isomeri
 Commission Internationale de Surveillance du Plebiscite Slesvig
 Copenhagen International School
 Commonwealth of Independent States, engelsk betegnelse for SNG, "Fællesskabet af Uafhængige Stater" (lande tidligere en del af Sovjetunionen.
 Christians in Science
 Copper indium selenide (CuInSe2, CIS) - halvleder
 Cubic inch per second
 Cis (tone) - en tone
 Forkorkelse af ciskønnet
Estelle (musiker)

Estelle Fanta Swaray (født 18. januar 1980) almindeligt kendt som Estelle, og tidligere som Est'elle, er en engelsk R & B singer-songwriter, rapper og pladeproducer.

Hun udsendte i slutningen af marts 2008 et helt nyt album med titlen Shine, hvor man bl.a. finder singlen American Boy med Kanye West, der har ligget i toppen af den engelske singlehitliste.

Nummeret No Substitute Love, bygger delvist på George Michael's Faith og Lyndon Roberts' Substitute Lover. I musikvideoen er der desuden gæsteoptræden af Kelly Rowland og vinderen af Heidi Klum's tv-show Project Runway, Christian Siriano.

Estelle udgiver sin musik via sit eget selskab Stellar Ents, hvor debuten The 18th Day så dagens lys i 2004 og indeholdt singlerne 1980, Free og Gone.

Estelle har tidligere fået hjælp af prominente navne inden for hiphop- og R&B-genren bl.a. will.i.am, Wyclef Jean, Cee-Lo, producer-teamet Swizz Beatz og John Legend.

Referencer

Eksterne henvisninger 
 P3 Playlistnyt 

Fra DR P3 playlistnyt
Tjek fødselsår
Sangere fra Storbritannien
Estelle

Kvindenavnet Estelle er et fransk navn, der svarer til det latinske Stella, som betyder "stjerne".

Kendte personer med navnet Estelle
 Prinsesse Estelle af Sverige, svensk prinsesse
 Estelle, britisk sangerinde
 Estelle Nze Minko, fransk håndboldspiller
Pigenavne
Postkasse (privat)

En privat postkasse eller brevkasse er en kasse beregnet til modtagelse af postforsendelser, det kan være breve, tryksager, aviser eller mindre pakker. Modtageren skal ofte bruge en nøgle til at åbne den. Kassen er ofte bygget af metal som kobber, rustfrit stål, zink, messing, aluminium; eller af plast eller træ.

Postkasser skal være forsynet med et navneskilt, så postbuddet kan se navnene på alle postmodtagere på adressen.

1. januar 2010 blev det påbudt, at alle etageejendomme skulle have fælles postkasseanlæg, hvor post til ejendommens beboere kunne afleveres.

Fra 1. januar 2012 skal postkasser opsættes i skel. I landzone er modtageren ikke forpligtet til at sætte postkassen mere end 50 m fra ejendommen.

Referencer 

Beholdere
Vejens udstyr
Kasse (privat)
Postkasse (offentlig)

Offentlige postkasser eller brevkasse er kasser til breve og andre forsendelser, der skal ekspederes af postvæsnet. I Danmark er disse postkasser røde og har ikke væsentligt ændret udseende, siden de blev indført i 1860. De er opfundet af Louis Pio, der var ansat i postvæsenet.

Referencer 

Beholdere
Vejens udstyr
Kasse (offentlig)
Marstal Idrætsforening

Marstal Idrætsforening (MIF) er en idrætsforening i Marstal på Ærø Den blev stiftet 5. februar 1915. Til pionererne hørte af blandt andre elektriker Charles Hansen, befragter Bernh. Nielsen, skomagermester Grandjean, købmand Hans Rasmussen, sejlmager Carl Rasmussen (Pelikanen) og fisker Anker Morsø. I 2012 lykkes det Marstal/Rises førstehold at rykke op I Danmarkserien. Marstal Rise spiller i dag i Fynsserien.

Kilder og henvisninger 
  Marstal Idrætsforenings websted

Idrætsforening
Idrætsforeninger i Danmark
James Dwight

James Dwight (14. juli 1852 i Paris, Frankrig – 13. juli 1917) var en amerikansk tennisspiller.

Han bliver til tider omtalt som "the Founding Father of American Tennis". James Dwight vandt den første registrerede tennisturnering i USA (og måske i hele verden, inden det første Wimbledon-mesterskab) spillet i august 1876 på hans onkel William Appletons ejendom i Nahant, Massachusetts.

Efter at have dimitteret fra Harvard University i 1874 rejste han i Europa og så den nye sport, tennis, blive spillet, og bragte det nødvendige udstyr med hjem. Han overtalte så sin onkel til at optegne en bane på sin flade græsplæne i forhaven, så han kunne spille en kamp med sin fætter, Fred Sears.

Det første forsøg var imidlertid skuffende. Dwight skrev senere, at "... we voted the whole thing a fraud and put it away." En måneds tid senere forsøgte de igen som tidsfordriv på en regnfuld dag. Denne gang virkede tennis meget mere interessant, selvom de spillede med gummistøvler og regntøj på. Turneringen i 1876 var en affære for nabolaget: "it was played on handicap on a round robin basis. There were two players on scratch, James Dwight and Fred D Sears Jr., each of whom played against 11 other players until a final between them. Rackets scoring was used ... Dwight beat Sears 12–15 15–7 15–13." På det tidspunkt havde Dwight og Sears lært spillet til adskillige andre, herunder en anden fætter, Richard Sears, som efterfølgende vandt de første syv nationale singlemesterskaber.

Dwight var en af stifterne af US National Lawn Tennis Association i 1881, og han fungerede som forbundets formand i 21 år. Han vandt aldrig det amerikanske singlemesterskab, men han nåede finalen i 1883, hvor han tabte til Richard Sears, som han vandt fem amerikanske mesterskabstitler i herredouble sammen med i 1882-84 og 1886-87. James Dwight deltog i Wimbledon-mesterskaberne i 1884 og 1885, hvor han i 1885 nåede semifinalen.

Eksterne henvisninger 

International Tennis Hall of Fame - James Dwight

Noter 

Tennisspillere fra USA
International Tennis Hall of Fame
Ellen Hansell

Ellen Forde Hansell Allerdice (født 18. september 1869 i Philadelphia, Pennsylvania, USA, død 11. maj 1937) var en kvindelig tennisspiller fra USA, som er bedst kendt for at være den første vinder af det amerikanske mesterskab i tennis i 1887. Det følgende år tabte hun i udfordringsrunden til Bertha Townsend.

Hun blev vandt ind i International Tennis Hall of Fame i 1965.

Eksterne henvisninger 
 International Tennis Hall of Fame - Ellen Hansell 

Tennisspillere fra USA
International Tennis Hall of Fame
Bertha Townsend

Bertha Louise Townsend Toulmin (7. marts 1869 i Philadelphia, Pennsylvania, USA – 12. maj 1909) var en kvindelig tennisspiller fra USA. Hun er bedst husket for at være den første amerikanske mester i damesingle, der med held forsvarede sin titel (1888 og 1889).

Hun blev valgt ind i International Tennis Hall of Fame i 1974.

Referencer

Eksterne henvisninger 

Tennisspillere fra USA
International Tennis Hall of Fame
Ibrahim Böhme

Ibrahim Bøhme (født  18. november 1944 i Leipzig, død 22. november 1999 i Neustrelitz) var mest kendt for den korte periode, han var DDR-politiker.
I slutningen af 1980'erne blev han kendt som fortaler for menneskerettighederne i gruppen Initiative fur Frieden und Menchenrechte, som var DDR's ældste menneskerettighedsgruppe. Den blev grundlagt i 1986 og var uafhængig af stat og kirke.

Eksterne henvisninger 

Politikere fra DDR
Personer fra Leipzig
US National Championships 1889

US National Championships 1889 var den niende udgave af US National Championships i tennis (nu US Open), og herreturneringerne blev afholdt i Newport Casino Lawn Tennis Club i Newport, USA i perioden 27. august - 3. september 1889, mens damerne spillede i Wissahicken Club i Philadelphia, Pennsylvania i perioden 11. - 15. juni 1889.

Herresingleturneringen blev vundet af Henry Slocum Jr., som i udfordringsrunden besejrede Quincy Shaw Jr. med 6-3, 6-1, 4-6, 6-2. I herredoublefinalen vandt Henry Slocum Jr. og Howard Taylor over Valentine Hall og Oliver Campball med 6-1, 6-3, 6-2.

Damesingletitlen blev vundet af Bertha Townsend, som i udfordringsrunden besejrede Lida Voorhees med 7-5, 6-2. For første gang i turneringens historie blev der officielt også afviklet en damedoublerække, som blev vundet af Margarette Ballard og Bertha Townsend, som finalen vandt over Marion Wright og Laura Knight med 6-0, 6-2.

Resultater

Herresingle 

Herresingleturneringen havde deltagelse af 33 spillere. Mesterskabet blev afgjort i udfordringsrunden i en kamp mellem den forsvarende mester og den bedste af udfordrerne til titlen i skikkelse af vinderen af all comers-turneringen.

Udfordringsrunden 

I udfordringsrunden vandt den forsvarende mester, Henry Slocum Jr., mesterskabet efter sejr over vinderen af all comers-turneringen, Quincy Shaw Jr..

All comers-turneringen 

I all comers-turneringen spillede 32 spillere om én plads i udfordringsrunden. Sejren gik til Quincy Shaw Jr., som besejrede Oliver Campbell i finalen med 1-6, 6-4, 6-3, 6-4.

Herredouble 

I udfordringsrunden vandt Henry Slocum Jr. og Howard Taylor over de forsvarende mestre, Valentine Hall og Oliver Campbell med 6-1, 6-3, 6-2.

Damesingle 
Damesingleturneringen havde deltagelse af ni spillere. Mesterskabet blev afgjort i udfordringsrunden i en kamp mellem den forsvarende mester og den bedste af udfordrerne til titlen i skikkelse af vinderen af all comers-turneringen.

Udfordringsrunden

All comers-turneringen

Damedouble

Kilder / eksterne henvisninger 
 Tennis Archives - US Open 1889 
 Scoreshelf - US Open 1889 
 TennisForum.com - 1889 results 

Tennis i 1889
1889
Jan Kazimierz Sapieha den Yngre

Jan Kazimierz Sapieha den Yngre () (født 1637, død 1720) var felthétman for Litauen fra 1681, 1682 blev han Voivod af Vilnius (1682-1703). Fra 1683 til 1703 og 1705-1708 var Jan Kazimierz Sapieha Litauens storhétman. 

I 1708 overtog hans nevø Jan Kazimierz Sapieha den Ældre titlen som Litauens storhétman.

Jan Kazimierz Sapieha den Yngre grundlagde Sapieha Slot i Vilnius, tegnet af Pietro Perti fra Italien.

Referencer

Eksterne henvisninger 

Adel fra Litauen
Personer i 1600-tallet
Personer i 1700-tallet
Sapieha-slægten
Diplomater fra Polen
Wilhelm von Calckum genannt Lohausen

Wilhelm von Calckum (også Kalkum, Calcheim, Calchum) genannt Lohausen (4. marts 1584 på Burg Lohausen i Grevskabet Berg – 30. januar 1640 i Rostock) var en tysk officer.

Han var søn af Heinrich von Calckum genannt Lohausen. Efter at have været ved det pfalzgrevelige hof i Zweibrücken gik han i kejserlig tjeneste og deltog i krigene mod tyrkerne. Senere tjente han forskellige tyske fyrster og mistede i Den Jülichske Arvefølgekrig sit højre ben. Fra 1622 var han i grev Anton Günther af Oldenborgs tjeneste, her fra kaldte Christian IV ham til sig, da han påbegyndte sin deltagelse i Trediveårskrigen. Han fik i april 1625 bestalling som krigsråd, blev tillige krigskommissær og oberst over et regiment. I august 1626 blev han fanget af Tillys tropper i slaget ved Lutter am Barenberg og holdtes i fangenskab i 1½ år. Senere kom han i meklenborgsk, derpå i svensk og så atter i meklenborgsk tjeneste og døde som generalmajor og kommandant i Rostock. Han nød betydelig anseelse for sine kundskaber i matematik og ingeniørvidenskab og tillige for sin alvorlige natur, sit religiøse sind og sin strenge overholdelse af disciplinen, hvilket har bevirket, at man, måske dog uden grund, har troet at spore hans indflydelse i Christian IV's krigsartikler af maj 1625. Også uden for sit fag havde han litterære interesser og var medlem af Det Frugtbringende Selskab. Han var gift med Magdalene von Stralendorf.

Kilder 

 

 Opel, Der niedersächsisch-dänische Krieg, II, 167.

Krigskommissærer fra Danmark
Officerer fra Sverige
Generaler fra Tyskland
Tyskere i 1600-tallet
Officerer fra Danmark
Personer fra Trediveårskrigen
Jacob Hallager

Samuel Jacob Nicolai Hallager (30. april 1822 i København – 10. december 1896 sammesteds) var en dansk billedhugger, halvbror til Thora Hallager.

Han var søn af kasteljæger, senere musikdirigent i Hæren, graver, krigsassessor Andreas Hallager (skilt 1828, død 1853) og Karen Johanne Nicoline Liebert. Hallager var elev af H.W. Bissen og blev optaget på Kunstakademiet i oktober 1837, hvor han gik med afbrydelser indtil 1846. Han var i en årrække Bissens assistent, bl.a. ved udførelsen af Thorvaldsens skulpturer i marmor. Sammen med August Barlach udførte han i 1850 billedrækken på bagfacaden i Jørgen Sonnes frise på Thorvaldsens Museum.

Senere blev han ansat ved Statistisk Bureau og til sidst som graver ved Assistens Kirkegård i København. Hans selvstændige arbejder er i dag ukendte på nær en enkelt tegning. I 1842 var han medstifter af Kunstnerforeningen Den 18. November, som var foreningens navn ved stiftelsen.

Han var ugift og er begravet på Assistens Kirkegård.

Kilder 
 

Billedhuggere fra Danmark
Danskere i 1800-tallet
Personer fra København
Peter Jessen

Peter Jessen er navnet på flere personer:

 Peter Jessen (maler) (1752-1781) – dansk maler
 Peter Jessen (arkitekt) (1781-1828) – dansk arkitekt (Peter Krogh Bonsach Jessen)
Charles Douglas-Home (journalist)

Charles Cospatrick Douglas-Home (født 1. september 1937, død 29. oktober 1985) var en britisk journalist, der stammede fra den skotske adel. Han var medredaktør af The Times i 1981-1982 og chefredaktør af avisen i 1982-1985.

Ungdom 
Charles Douglas-Home gik i skole på Eton College. Han gik ind et af den britiske hærs skotske regimenter i 1956. Senere blev han adjudant (aide-de-camp) for sir Evelyn Baring, der er kendt som britisk guvernør i Kenya under Mau Mau-oprøret.

Journalist og redaktør 
Tilbage i Storbritannien forsøgte Charles Douglas-Home at blive ansat i TV, men han blev afvist pga. sin skotske accent og sin manglende journalistiske uddannelse.  I stedet blev han ansat på Scottish Daily Express . 

I 1965 blev han krigskorrespondent for The Times. Her dækkede han Seksdageskrigen i 1967 og Warszawapagtens invasion af Tjekkoslovakiet i 1968. Han blev avisens udenrigsredaktør i 1978. 

Da Rupert Murdoch overtog The Times i 1981 var Charles Douglas-Home på tale som chefredaktør. I første omgang måtte han dog nøjes at blive medredaktør. Året efter blev han chefredaktør, og han havde denne stilling indtil sin død i 1985.

Ægteskab 
Charles Douglas-Home var gift med Jessica Violet Gwynne. De fik sønnerne Tara (født 1969) og Luke (født 1971).

Familie 
Charles Douglas-Home var en yngre søn af den ærede Henry Montagu Douglas-Home (1907- 1980) og Lady (Alexandra) Margaret Elizabeth Spencer (1906–1996). 

Faderen Henry Douglas-Home var søn af Charles Douglas-Home, 13. jarl af Home (1873 – 1951) og bror til sir Alec Douglas-Home (1903 – 1995), der var britisk premierminister i 1963 – 1964. Han var også udenrigsminister i flere omgange. Alec Douglas-Home var medlem af Underhuset i 1931-1951 og igen 1963-1974. Han var medlem af Overhuset i to omgange, først som den 14. jarl af Home (1951 - 1963) og senere som Baron Home of the Hirsel (1974 – 1995). 

Moderen lady Margaret Spencer var datter af Charles Spencer, 6. jarl af Spencer (1857 – 1922). Charles Spencer blev oldefar til Diana Spencer, prinsesse af Wales (1961 – 1997). 

Charles Douglas-Homes storebror Robin Douglas-Home (1932 – 1968) var jazz-pianist og forfatter. Som ung var Robin Douglas-Home kortvarigt forlovet med prinsesse Margaretha af Sverige (født 1934). Senere blev han gift med Sandra Clare Paul (født 1940). De fik en søn i 1962. Sandra Paul har giftet sig fire gange. Hendes nuværende ægteskab er med den tidligere konservative partileder Michael Howard (født 1941). I 1967 havde Robin Douglas-Home en månedlang romance med Prinsesse Margaret, grevinde af Snowdon (1930-2002), søster til Elizabeth 2. af Storbritannien (født 1926). 

Chefredaktører
Adel fra Skotland
Journalister fra Storbritannien
Briter i 1900-tallet
Ezra Miller

Ezra Matthew Miller  (født 30. september 1992) er en amerikansk skuespiller, kendt for sine roller i filmene City Island (2009), Another Happy Day (2011), og We Need to Talk About Kevin (2011). Miller medvirkede i 2012 i ungdomsfilmen The Perks of Being a Wallflower, med Logan Lerman og Emma Watson. I 2016 medvirkede Miller i den Harry Potter--baserede Fantastiske skabninger og hvor de findes.

Filmografi 
 2016 - Fantastiske skabninger og hvor de findes
 2018 - Grindelwalds forbrydelser
 2022 - Dumbledores Hemmeligheder

Noter

Eksterne henvisninger 

 

Skuespillere fra New Jersey
Jøder fra USA
Peter Jessen (arkitekt)

Peter Krogh Bonsach Jessen (født 20. april 1781 i Christianssund i Norge, død 2. december 1828 i København) var en dansk-norsk arkitekt og kongelig bygningsinspektør.

Biografi 
Han var søn af tolder og købmand i Flensborg Peter Jessen (1748-1814) og Cicilia Jonsdatter Schielderup. Han besøgte Kunstakademiet fra 1803, vandt 1806 og 1808 dets to sølvmedaljer og 1814 den lille guldmedalje for opgaven En Kancellibygning. Efter at han i nogle år (1814-23) havde været konstitueret hofbygmester, i hvilke år han også udførte nogle arbejder ved Charlottenborg, blev han bygningsinspektør for de kongelige godser, men døde allerede 1828, efterladende en enke og tre små børn.

Som kongelig bygningsinspektør havde Jessen tilsyn med Jægerspris Slot, Helligkors Kildehus ved Roskilde, bygningerne på Hirschholm, Jægersborg, Eremitageslottet, samt flere bygninger i Københavns og Frederiksborg Amter, på godser i Odsherred og på Bådesgårds Gods på Lolland. 

Ud over ovennævnte har han udført et projekt til en kirke i Mandal (efter brand 1810), Det Kallevigske Palæ i Arendal (1813), som er hans eneste selvstændige værk, og et forslag til en biblioteks- og museumsbygning for Universitetet i Christiania (1816).

Han var blevet gift 20. december 1817 i København med Magdalene Dorothea Willerup (ca. 1790 - 10. maj 1830 i København), datter af billedhugger Frederik Christian Willerup og Ane Dorothea Kisbye. Han er begravet på Garnisons Kirkegård.

Referencer

Kilder 
 

Arkitekter fra Danmark
Hofbygmestre fra Danmark
Kongelige bygningsinspektører
Danskere i 1800-tallet
Nordmænd i 1800-tallet
Klassicistiske arkitekter
Peter 2
ICD-10 Kapitel XII - Sygdomme i hud og underhud

ICD-10 Kapitel XII – Sygdomme i hud og underhud  er det tolvte kapitel i ICD-10 kodelisten. Kapitlet indeholder sygdomme i hud og underhud.

12 - Sygdomme i hud og underhud
Gustav & Linse på udebane

Gustav & Linse på udebane er et dansk realityshow med Gustav Salinas og Linse Kessler, der rejser rundt i Danmark og verden, hvor de bliver udfordret med uvante situationer og miljøer.

Programmet havde premiere 20. august 2012 og der blev lavet i alt 14 episoder. Hver episode foregår i et bestemt område i Danmark eller i udlandet. I hvert program bliver det stillet overfor nogle udfordringer, der har med stedet at gøre. Således besøger de bl.a. en sildefest på Bornholm, lever som middelaldermennesker på Middelaldercentret ved Nykøbing Falster, fange tyrekalve på en bondegård i Vendsyssel, karate og tango. De besøger både destinationer i Danmark og lande i Europa samt fjernere destinationer som Japan, Vietnam, Argentina og Ghana.

Programmer

Referencer 

Realityshows fra Danmark
TV3-programmer
Danske tv-serier fra 2010'erne
Swift

Swift kan hentyde til flere ting:
 Jonathan Swift, (1667-1745) irsk-britisk forfatter
 Suzuki Swift, en bil
 Society for Worldwide Interbank Financial Telecommunication
 Swift Gamma-Ray Burst Mission
 Swift (programmeringssprog), et programmeringssprog
 Swift (skrifttype), en skrifttype
ICD-10 Kapitel XIII - Sygdomme i knogler, muskler og bindevæv

ICD-10 Kapitel XIII – Sygdomme i knogler, muskler og bindevæv er det trettende kapitel i ICD-10 kodelisten. Kapitlet indeholder sygdomme i knogler, muskler og bindevæv.

13
Sophus Jørgensen

Sophus Carl Christian Jørgensen (født 6. februar 1852 i Odense, død 3. februar 1909 i København) var en dansk arkitekt.

Karriere 
Han var søn af murermester Niels Peter Jørgensen (1824-?) og Anna Cathrine født Sundahl (1819-1885), kom i lære hos sin fader i Odense 1866 og gjorde tre år efter svende­prøve. Med en anbefaling fra arkitekt Carl Lendorf tog han derpå til København og begyndte i oktober 1870 at gå på Kunstakademiet, hvis afgangsprøve som arkitekt han bestod den 23. december 1876. Efter en kortere udenlandsrejse i 1877 udførte han nogle private bygninger i Odense, havde derpå i nogle år en privat tegne­skole i København og var fra 1889 konduktør hos stadsarkitekt Ludvig Fenger ved Københavns Vandværks udvidelse, ved opførelsen af Gothersgade Elektricitetsværk og af Vestre Fængsel på Vesterfælled. Den 1. december 1895 blev Jørgensen bygningsinspektør i Sundbyøster og Sundbyvester og blev i 1905 forflyttet til 2. Bygningsinspektorat (Indre By), hvor han var bygningsinspektør til sin død 1909.

Han har tegnet Sundby Vandtårn (1900, nedrevet 1967), ejendommen Sundborg på Amagerbrogade 73-85 (1898), området mellem Amager Landevej og Saltværksvej, kaldet Tårnby Villaby  (1901), og desuden en del villaer.

Ægteskaber 
Sophus Jørgensen blev gift 1. gang 1. juli 1879 i København med Elise Caroline Augusta Maria Elisen (3. april 1857 smst. - 12. februar 1940 smst.), datter af skræddermester Søren Elisen og Leopoldine Vilhelmine Christiane Heldt. Ægteskabet blev opløst, og han ægtede 2. gang 29. juli 1897 i København Jutta Katrine Hansine Mikkelsen (1. september 1869 i Sundbyvester - 16. august 1936 på Frederiksberg), datter af tømrer Hans Mikkelsen og Cathrine Thora Amalie Berg. 

Han er begravet på Sundby Kirkegård.

Kilder

Eksterne henvisninger
 

Arkitekter fra Danmark
Bygningsinspektører i København
Personer fra Odense
Danskere i 1800-tallet
Danskere i 1900-tallet
Historicistiske arkitekter
ICD-10 Kapitel XIV - Sygdomme i urin- og kønsorganer

ICD-10 Kapitel XIV – Sygdomme i urin- og kønsorganer er det fjortende kapitel i ICD-10 kodelisten. Kapitlet indeholder sygdomme i urin- og kønsorganer.

14 - Sygdomme i urin- og kønsorganer
ICD-10 Kapitel XV - Svangerskab, fødsel og barsel

ICD-10 Kapitel XV – Svangerskab, fødsel og barsel er det femtende kapitel i ICD-10 kodelisten. Kapitlet omhandler svangerskab, fødsel og barsel.

15
ICD-10 Kapitel XVI - Visse sygdomme, der opstår i perinatalperiode

ICD-10 Kapitel XVI – Visse sygdomme, der opstår i perinatalperiode er det sekstende kapitel i ICD-10 kodelisten. Kapitlet indeholder sygdomme, der opstår i perinatalperiode.

16
ICD-10 Kapitel XVII - Medfødte misdannelser og kromosomanomalier

ICD-10 Kapitel XVII – Medfødte misdannelser og kromosomanomalier  er det syttende kapitel i ICD-10 kodelisten. Kapitlet indeholder medfødte misdannelser og kromosomanomalier.

17 - Medfødte misdannelser og kromosomanomalier